《新泰车中》
清代·管世铭

晓云不及客装轻，薄笨相携大坂行。平楚绿沿荒戍隐，野桃红倚午村明。

经春古涧初通水，近岳他山尽有名。好手荆关图不足，总教收卷入吟情。

作者简介：（1738—1798）清江苏武进人，字缄若，号韫山。乾隆四十三年进士。授户部主事，迁郎中，充军机章京，为大学士阿桂所倚重。深憎和珅。会迁御史，草疏将劾之。阿桂恐其得罪，使留军机处，依例留直者不得专达封事，乃不得已而止。工诗古文。有《韫山堂集》。